Eveli Saue

Eveli Saue (sündinud 13. veebruaril 1984 Kärdlas) on Eesti informaatik ning endine tippsportlane (laskesuusataja ja orienteeruja). Ta on juunioride maailmameistrivõistluste pronksmedalist (2003, 2005) ja täiskasvanute maailmameister laskeorienteerumises (2006, sprint). Ta on lõpetanud 2002. aastal Nõo Reaalgümnaasiumi ja 2007. aastal Tartu Ülikooli bakalaureuseõppes informaatika erialal cum laude. Eveli Saue on töötanud aastatel 2006–2011 Eesti kaitseväe staabi- ja sidepataljoni allohvitseri-instruktorina. Aastatel 2014–2017 oli ta Laskesuusatamisföderatsiooni juhatuse liige. Pärast ülikooli lõpetamist töötas Webmedia Groupis analüütikuna. 2011. aastast töötab ta AS-i Nortal analüütikuna. 1990. aastal hakkas ta ema Anu Saue juhendamisel tegelema orienteerumisega. Eveli Saue kui laskesuusataja ja orienteeruja andekus ja maailma parematega konkureerimise suutlikkus avaldus juba juunioride vanuseklassis, kui ta jõudis pjedestaalile juunioride maailmameistrivõistlustel. Näiteks orienteerumisjooksus võitis ta juunioride maailmameistrivõistlustel (2003) pronksmedali lühirajal ja 8. koha tavarajal ning noorte Euroopa meistrivõistlustel 2002. aastal hõbemedali ja 2000. aastal pronksmedali sprindis. Laskeorienteerumises tuli ta 2006. aastal sprindis maailmameistriks, 2012. aastal võitis MM-il sprindis ja tavarajal hõbemedali. Talitriatlonis sai ta Euroopa meistrivõistlustel (2013) segateatesõidus 4. ja individuaalvõistluses 10. koha. Täiskasvanuna jõudis ta laskesuusatamise maailma karikasarjas viiel korral viie parema hulka. Lisaks on ta olnud edukas ka suvebiatlonidel ja talitriatlonidel. Torino olümpiamängude (2006) avatseremoonial usaldati Eveli Sauele Eesti lipu kandmine. Eveli Saue treenerid olid Tõnu Pääsuke (klubitreener) ja Asko Nuutinen (lasketreener). 9. mail 2012 teatas Eveli Saue, et lõpetab tippsportlaskarjääri, kuid erinevalt paljudest teistest tippsportlastest ta treeneriks ei hakka. Pärast seda on ta osalenud Eesti meistrivõistlustel nii laskesuusatamises, biatlonis kui ka orienteerumises, esindades Tallinna spordiklubi Biathlon. 2005 pronksmedal 3×6 km teatesõidus 2003 pronksmedal orienteerumisjooksu lühirajal 2007 Anterselvas 15. koht 7,5 km sprindis 22. koht 12,5 km ühisstardiga sõidus 23. koht 10 km jälitussõidus 28. koht 15 km tavadistantsil 2008 Östersundis 19. koht 10 km jälitussõidus 26. koht 7,5 km sprindis 2009 Pyeongchangis 32. koht 10 km jälitussõidus 51. koht 7,5 km sprindis 77. koht 15 km tavadistantsil 5. koht – 2006/2007, Hochfilzen, 15 km tavadistants 6. koht – 2008/2009, Antholz-Anterselva, 7,5 km sprint 8. koht – 2006/2007, Lahti, 15 km tavadistants 9. koht – 2010/2011, Antholz-Anterselva, 7,5 km sprint 9. koht – 2007/2008, Holmenkollen, 10 km jälitussõit 2003/04 – 74. 2006/07 – 34. 2007/08 – 27. 2008/09 – 40. 2010/11 – 28. 15-kordne Eesti meister laskesuusatamise individuaalvõistluses (2006–2013) 12-kordne Eesti meister suvebiatlonis (2009–2014) 2-kordne Eesti meister orienteerumisjooksus (2013–2014) 1-kordne Eesti meister murdmaasuusatamises (2011) Eveli vanemad on orienteerujad Toivo Saue ja Anu Saue. Tema õde on orienteeruja ja noortetreener Elo Saue. Eveli Saue elukaaslane on laskesuusataja Priit Viks. Aastatel 2006–2012 pidasid koos põhjalikku ja analüüsivat sporditeemalist blogi "Priit ja Eveli. Lasime täpselt, suusatasime kiiresti". Eveli Saue oli tippsportlasena 163 cm pikk ja kaalus 54 kg. "Tartu Ülikooli lõpetanute tähestikuline nimestik". Originaali arhiivikoopia seisuga 18. juuni 2016. Vaadatud 17. veebruaril 2015. Eveli Saue lõpetab sportlaskarjääri. Postimees Online, 9. mai 2012. ""Eveli Saue"". www.biathlon.ee. Vaadatud 1.04.2011. Eveli Saue lõpetab sportlaskarjääri. Postimees.ee, 9. mai 2012. ""Eveli Saue"". services.biathlonresults.com. Vaadatud 1.04.2011. Märt Roosna. Priit Viks, mitte lihtsalt Eveli Saue elukaaslane Õhtuleht, 10.03.2010. Eveli Saue ja Priit Viksi blogi Vaadatud 12.02.2022. Biograafia ESBL-is Eveli Saue ja Priit Viksi blogi Jaan Jürine. Eveli Saue: tahan olümpiahooajal kogeda uut tõusu epl.ee, 9. oktoober 2009 Andrus Nilk, "Jalaluu murdnud Eveli Saue läheb homme operatsioonile", Eesti Päevaleht, 2. detsember 2009 Veiko Visnapuu. Eveli Saue: ma ei suutnud end kaitsta, kui kaamera näkku suunati, Eesti Päevaleht, 22. veebruar 2010